486 MÉMOIRES. 
rapport desdits interlocutoires en première instance pour ne 
donner lieu à la fraude des concidérations louables des droict 
et ordonnances du Roy, soubz prétexte des mérites de la 
cause, et qualité du rapporteur, ou travalh de ladite visite, 
que deux escus soleil, sauf en la diffînitive d'y provoir par 
la délibération dez juges en tel nombre que le procès prin- 
cipal se juge selon leur honneur et conscience, et à la charge 
aussi de n'admettre les tauxes desdits interlocutoires pour 
lesdits deux escus que le poix et gravité des matières ne le 
demande, et y ayt bon et soffizant argument pour la visite 
et pour toutes les aultres, ou du tout rien, ou ung escu pour 
le plus. 
Que lesdits juges et officiers dissimulent l'observation 
dez ordonnances conoernantz les abuz, nullité et fraudes quy 
se comettent ordinairement en la longue expédition des 
procès, ayans regard à infinité dicttes et productions faictes 
contre lesdites ordonnances, sans avoir esgard à la confu- 
sion qui en survient selon la nature dez actions. 
Que la pluspart de toutes lesdites fraudés et préjudices 
faictz aux subjectz procèdent de ceulx quy sont comis à 
l'exercice des grefi'es qu'ilz afierraent à si haultz et insup- 
portables prix que par ce moyen l'ons voit une détestable 
corruption ez expéditions de justice; et notoirement est ung 
pur brigandaige. 
Que lesdits grefifes deussent estre réduictz en tiltre d'office 
fermé, pour estre exercés aux conditions portées par les 
déclarations et ordonnances sur ce faictes. 
Que le domayne de Sa Majesté n'en seroit beaucoup 
amoindry, attendu qu'elle en treuvera deniers de fort notable 
conséquence, du fons desquelz ne retirera guyères moins 
de revenu avec les réservations que Sa Majesté pourra faire 
d'aulcuns esmolumentz desdits grefi'es, dont le peuple seroit 
grandement soulaigé. 
